ประกาศเทศบาลตำบลเหมือง
เรื่อง  สอบราคาจ้างเหมาจัดเก็บและกำจัดขยะมูลฝอยในเขตเทศบาลตำบลเหมือง                                               อำเภอเมืองชลบุรี จังหวัดชลบุรี
..............................

                        ด้วยเทศบาลตำบลเหมือง  มีความประสงค์จะสอบราคาจ้างเหมาจัดเก็บและกำจัดขยะมูลฝอยในเขต พื้นที่เทศบาลตำบลเหมือง จำนวน 5 หมู่บ้าน ปริมาณขยะโดยเฉลี่ย 7 ตัน/วัน  โดยต้องจัดเก็บขยะมูลฝอยสัปดาห์ละ ไม่น้อยกว่า 5 วัน และกำจัดขยะมูลฝอยด้วยวิธีการที่ถูกต้องตามหลักสุขาภิบาล มีพื้นที่รองรับขยะให้เพียงพอตลอดระยะ เวลาสัญญา  เริ่มตั้งแต่เดือนเมษายน - เดือนกันยายน 2557 เป็นระยะเวลา 6 เดือน  ในวงเงินงบประมาณ 1,500,000 บาท (หนึ่งล้านห้าแสนบาทถ้วน)  ราคากลางในการจัดเก็บและกำจัดขยะมูลฝอย ตันละ 1,000 บาท   

          ผู้มีสิทธิเสนอราคาจะต้องมีคุณสมบัติ  ดังนี้ 
         1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว   
         2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว 
         3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอ ราคาได้  มีคำสั่งให้สละสิทธิ์ความคุ้มกันเช่นว่านั้น
         4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง ณ วันที่ประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
         5. บุคคลหรือนิติบุคคลที่จะเข้าเป็นคู่สัญญา  ต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือ แสดงบัญชีรายรับรายจ่ายไม่ถูกต้องครบถ้วนในสาระสำคัญ                      
         6. บุคคลหรือนิติบุคคลที่จะเข้าเป็นคู่สัญญากับเทศบาลซึ่งดำเนินการจัดซื้อจัดจ้างด้วยวิธีการทางอิเล็ก- ทรอนิกส์ (e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชี กลางที่เว็บไซต์ศูนย์ข้อมูลจัดซื้อจัดจ้างภาครัฐ                   
         7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่า ไม่เกิน 30,000 บาท คู่สัญญาอาจรับจ่ายเป็นเงินสดก็ได้   

         กำหนดยื่นซองสอบราคา   
  -  ยื่นซองสอบราคา ณ กองคลัง เทศบาลตำบลเหมือง  ตั้งแต่วันที่ 11 - 24 มีนาคม 2557  ในวันและ เวลาราชการ  หรือ
 -  ยื่นซองสอบราคา ณ สถานที่กลางในการจัดซื้อจัดจ้างขององค์กรปกครองส่วนท้องถิ่น(ชั้น 1 สำนักงาน ส่งเสริมการปกครองท้องถิ่นจังหวัดชลบุรี)  ในวันที่ 24 มีนาคม 2557  ตั้งแต่เวลา 10.00 - 10.30 น.   
          กำหนดเปิดซองใบเสนอราคา ณ  สถานที่กลางในการจัดซื้อจัดจ้างขององค์กรปกครองส่วนท้องถิ่น (ชั้น 1 สำนักงานส่งเสริมการปกครองท้องถิ่นจังหวัดชลบุรี)  ในวันที่ 25 มีนาคม 2557  เวลา 10.00 น.    

          ผู้สนใจติดต่อขอซื้อเอกสารสอบราคา ในราคาชุดละ 500 บาท  ได้ที่ สำนักงานเทศบาลตำบลเหมือง  ระหว่างวันที่ 11 - 24 มีนาคม 2557 ดูรายละเอียดได้ที่เว็บไซต์ www.mheung.go.th หรือ www.gprocurement.go.th   หรือ สอบถามทางโทรศัพท์หมายเลข 0-3838-9224-5  ในวันและเวลาราชการ 
                                                 ประกาศ ณ วันที่  11  เดือน มีนาคม  พ.ศ. 2557                                                                                                                                                                                                                                                                 

(นางเยาวลักษณ์  ศรีสำอางค์)                                                                                                                  นายกเทศมนตรีตำบลเหมือง
